Diari Oficial de la Generalitat Valenciana


Sumari del DOGV 5407, del 14-12-2006 (2006/14366)

RESOLUCIÓ de 7 de novembre de 2006, de la consellera de Benestar Social, per la qual s'aprova la llista provisional de candidats admesos i exclosos a les eleccions a vocals del Consell Valencià del Voluntariat en representació de les entitats de voluntariat que desenrotllen la seua activitat en l'àmbit territorial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5407

Data del DOGV
:   14-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14363


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 7 de novembre de 2006, de la consellera de Benestar Social, per la qual s'aprova la llista provisional de candidats admesos i exclosos a les eleccions a vocals del Consell Valencià del Voluntariat en representació de les entitats de voluntariat que desenrotllen la seua activitat en l'àmbit territorial de la Comunitat Valenciana. [2006/F14418]  
D'acord amb allò establit en l'article 4.1 de l'Orde de 6 d'abril de 2006 de la Conselleria de Benestar Social (DOGV núm. 5.249, de 02.05.2006) i amb la base 6.1 de l'Orde d'11 de maig de 2006 de la Conselleria de Benestar Social (DOGV núm. 5.265, de 24.05.2006), una vegada finalitzat el termini de presentació de candidatures, resolc:  
Primer  
Aprovar i publicar les llistes provisionals de candidats admesos i exclosos a les eleccions a vocals del Consell Valencià del Voluntariat en representació de les entitats de voluntariat que desenrotllen la seua activitat en l'àmbit territorial de la Comunitat Valenciana.   
Segon  
Els candidats exclosos podran esmenar els defectes que foren susceptibles d'això en el termini de 10 dies comptadors a partir de l'endemà de la publicació d'esta resolució en el Diari Oficial de la Generalitat, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. A la sol.licitud d'esmena d'errors s'haurà d'acompanyar els documents preceptius que no s'hagen presentat.  
Tercer  
Els candidats que, dins del termini assenyalat, no justifiquen el seu dret a ser inclosos en la llista d'admesos, seran definitivament exclosos.  
Quart  
Una vegada transcorregut el termini citat es farà publica la llista definitiva de candidats admesos i exclosos.  
Causes exclusió candidats:  
A. No s'ha presentat model d'instància normalitzat.  
B. No s'ha concretat l'àmbit sectorial o provincial de la candidatura.  
C. No s'ha adjuntat fotocòpia del DNI del candidat.  
D. No s'ha acreditat l'antiguitat de la condició de voluntari del candidat.  
E. No s'ha adjuntat memòria de les activitats en què ha tingut participació el candidat.  
F. No s'ha acreditat l'aval de la candidatura per part de l'entitat de voluntariat.  
G. No s'ha acreditat la inscripció de l'entitat de voluntariat en el Registre d'Entitats de Voluntariat.   
H. No s'ha adjuntat còpia compulsada dels estatuts de l'entitat avalista.  
I. No s'ha adjuntat memòria dels programes i accions realitzades per l'entitat avalista en els dos últims anys .  
J. No s'ha adjuntat fotocòpia compulsada de la pòlissa d'assegurances de responsabilitat civil subscrita per l'entitat avalista.   
València, 7 de novembre de 2006. La consellera de Benestar Social: Alicia de Miguel García.